Kalye Padre Faura

Ang Kalye Padre Faura () ay isang kalye na dumadaan mula silangan pakanluran sa pusod ng Maynila, Pilipinas. Dinadala nito ang walang salubong na trapiko pakanluran mula Kalye San Marcelino hanggang Bulebar Roxas. Nagsisimula ito sa Kalye San Marcelino sa may Liwasang Paco sa distrito ng Paco. Dadaan ito pakanluran, at babagtasin nito ang Abenida Taft. Paglampas, dadaan ito sa distrito ng Ermita. Tatapos ito sa Bulebar Roxas, sa tapat ng Embahada ng Estados Unidos. Ang haba nito ay 1 kilometro (0.62 milya).

Ipinangalan ang kalye mula kay Federico Faura, paring Kastila at Heswita at tagapamahala ng Obserbatoryo ng Maynila (Observatorio Meteorológico de Manila) na matatagpuan noon sa kalye. Dati itong tinawag na Calle Observatorio. Ang Obserbatoryo ng Maynila ay matatagpuan noon sa dating campus ng Ateneo Municipal sa may Padre Faura; pinalitan na ito ngayon ng pook-pamilihan ng Robinsons Place Manila.

Tingnan din
Talaan ng mga lansangan sa Kalakhang Maynila

Mga sanggunian

Mga lansangan sa Kalakhang Maynila